**PROGRAM POJEDINAČNOG OSIGURANJA KREDITA ZA LIKVIDNOST IZVOZNIKA**

**- COVID-19 MJERA REPUBLIKE HRVATSKE POMOĆI** **GOSPODARSTVU**

**PO-PPO-COVID/01-21**

Program pojedinačnog osiguranja kredita za likvidnost izvoznika – Covid -19 mjera Republike Hrvatske pomoći gospodarstvu (dalje: Program osiguranja) Hrvatska banka za obnovu i razvitak (dalje: Osiguratelj) provodi u okviru poslova osiguranja izvoza u ime i za račun Republike Hrvatske kao jednu od Vladinih mjera pomoći hrvatskom gospodarstvu uslijed poteškoća uzrokovanih pandemijom COVIDa-19, na temelju poglavlja 3.2. Komunikacije EK[[1]](#footnote-1). Program osiguranja uveden je 13. 11. 2020. i izmijenjen 28. 5. 2021.

**Priroda i oblik mjere**

Mjera u obliku pojedinačnog osiguranja za nove kredite za likvidnost izvoznika provodi se kroz zaključenje pojedinačnih ugovora o osiguranju po Programu osiguranja između Osiguratelja, Osiguranika i Izvoznika potpisom Police osiguranja, a kojim će biti pokriveno do najviše 90% iznosa glavnice kredita za likvidnost izvoznicima. Kod visine pokrića niže od 90% (10%, 20%, 30%, 40%, 50%, 60%, 70% ili 80%), osiguranjem može biti pokrivena i Ugovorena kamata (redovna, interkalarna i kamata u počeku), no ukupan iznos Odštete ni u kojem slučaju ne smije premašiti 90% iznosa dospjele glavnice Kredita.

Mjera je otvorena za sve kreditne institucije u Republici Hrvatskoj koje imaju poslovni nastan u Republici Hrvatskoj (sjedište ili podružnicu) i koje posluju u skladu sa Zakonom o kreditnim institucijama (imaju dozvolu za rad u Republici Hrvatskoj) i za HBOR (dalje: Osiguranici). Mjera se odnosi samo na nove kredite za likvidnost, a ne na već postojeće kredite te se ne radi o potporama kreditnim institucijama.

Osiguranici su kao financijski posrednici dužni omogućiti izvoznicima povoljnije uvjete kreditiranja, npr. u obliku višeg volumena financiranja (odobrenjem veće izloženosti prema izvozniku), preuzimanja rizičnijih portfelja (odobrenjem kredita unatoč rizičnijem rejtingu izvoznika), nižih zahtjeva za drugim instrumentima osiguranja, nižih kamatnih stopa i dr., o čemu će biti obvezni obavijestiti Osiguratelja u okviru Zahtjeva za osiguranje kredita.

Izvoznici će moći koristiti subvencioniranje Premije za predmetne kredite za likvidnost, koje subvencioniranje će se odobravati u skladu s Programom subvencioniranja premije osiguranja – Covid-19 mjera Republike Hrvatske pomoći gospodarstvu PSP/01-2021 i svim njegovim izmjenama i dopunama (dalje: Program subvencioniranja premije), na temelju poglavlja 3.1. Komunikacije EK.

**Trajanje mjere**

Program osiguranja će se provoditi do 31. 12. 2021. U skladu s time, Ugovori o osiguranju moraju biti zaključeni do 31. 12. 2021.

**Korisnici mjere**

Krajnji korisnici ove mjere su izvoznici u Republici Hrvatskoj u skladu s Kriterijima prihvatljivosti u odnosu na Korisnika kredita, kojima je potrebna likvidnost za njihove aktivnosti jer su suočeni s poteškoćama koje su rezultat pandemije uzrokovane COVID-19 virusom (poduzetnici koji nisu bili u teškoćama na 31. 12. 2019., ali koji su se susreli s poteškoćama u poslovanju kao posljedicom pandemije uzrokovane COVID-19 virusom).

Prema ovom Programu osiguranja ne mogu se dodijeliti potpore poduzetnicima koji podliježu neizvršenom nalogu za povrat sredstava na temelju prethodne odluke Europske komisije kojom se potpora ocjenjuje nezakonitom i nespojivom s unutarnjim tržištem.[[2]](#footnote-2)

**Sektorski i regionalni opseg mjere**

Mjera je otvorena za izvoznike iz svih sektora i primjenjivat će se na cijelom teritoriju Republike Hrvatske.

Programom osiguranja omogućava se osiguranje Kredita za likvidnost koje Osiguranici odobravaju poduzetnicima koji su u posljednjoj poslovnoj godini koja je prema izjavi poduzetnika relevantna za njegovo poslovanje (ne ranije od 2019.) i za koju su dostupna službena godišnja financijska izvješća ostvarili: a) najmanje 10% izvoznog prihoda u poslovnim prihodima ili b) više od 50% prihoda od noćenja u poslovnim prihodima, pri čemu je u toj godini udio ostvarenih noćenja nerezidenata Republike Hrvatske u ukupnom broju noćenja najmanje 30% ili c) koji su ostvarili najmanje 10% prihoda s jednim ili više izvoznika (dalje: Izvoznici)[[3]](#footnote-3). Trajanje kredita smije biti najduže 6 godina, a računa se od dana zaključenja Ugovora o kreditu do zadnjeg dana roka otplate kredita. Trajanje kredita uključuje razdoblje korištenja kredita, i rok otplate kredita, koji uključuje poček do jedne godine i otplatu do pet godina.

Osiguratelj će temeljem odluke o prihvatljivosti Zahtjeva za osiguranje Kredita, s pojedinim Osiguranikom i Izvoznikom zaključiti Ugovor o osiguranju za pojedini Kredit u skladu s Programom osiguranja čime se osigurava od neplaćanja Kredit koji Osiguranik odobrava Izvozniku, sukladno ugovorenoj Stopi pokrića.

**Ugovor o osiguranju**

Sastoji se od Police osiguranja i priloga. Zahtjev za osiguranje Kredita je, kao prilog Polici osiguranja, sastavni dio Ugovora o osiguranju.

Ugovor o osiguranju potpisuju ovlaštene osobe izvoznika, Osiguranika i HBOR-a kao Osiguravatelja.

U slučaju neslaganja pojedine odredbe Police osiguranja s Programom osiguranja, važit će odredbe Police osiguranja.

**Osigurana svota**

Novčani iznos naveden u Polici osiguranja na koji je zaključeno osiguranje.

**Premija**

Osiguratelj od Osiguranika za osiguranje Kredita naplaćuje Premiju koja je naznačena u Polici osiguranja.

Premija se iskazuje i naplaćuje u kunama, te se kod preračuna koristi srednji tečaj HNB-a na dan izdavanja računa od strane Osiguratelja. Osiguratelj će ispostaviti Osiguraniku račun za Premiju zajedno s Policom osiguranja.

Premija za svaki Kredit računa se kao zbroj Premija za svaku pojedinu godinu Trajanja kredita, primjenom odgovarajuće godišnje premijske stope na stanje duga na temelju preliminarnog otplatnog plana glavnice Kredita (uzimajući u obzir pretpostavku da se glavnica Kredita redovno otplaćuje) tijekom Trajanja kredita:

* Tijekom razdoblja korištenja Kredita (do početka roka otplate kredita), Premija se obračunava na iznos odobrene glavnice Kredita, bez obzira na iskorištenost Kredita.
* Trajanje kredita izračunava se u skladu s kalendarskom godinom te ukupno Trajanje kredita ne može biti duže od šest kalendarskih godina (npr. ako je Ugovor o kreditu zaključen 15. 2. 2021., zadnji dan roka otplate kredita mora biti najkasnije 15. 2. 2027.).
* Godišnje premijske stope utvrđene su ovisno o veličini Korisnika kredita i visini pokrića i to:

Tablica 1. PROGRESIVNE\* godišnje premijske stope po godinama Trajanja kredita

| *Pokriće* | *Tip korisnika* | *1. godina* | *2. godina* | *3. godina* | *4. godina* | *5. godina* | *6. godina* |
| --- | --- | --- | --- | --- | --- | --- | --- |
| *90%* | *MSP* | 0,25% | 0,50% | 0,50% | 1,00% | 1,00% | 1,00% |
| *veliki poduzetnik* | 0,50% | 1,00% | 1,00% | 2,00% | 2,00% | 2,00% |
| *10%* | *MSP* | 0,03% | 0,06% | 0,06% | 0,11% | 0,11% | 0,11% |
| *veliki poduzetnik* | 0,06% | 0,11% | 0,11% | 0,22% | 0,22% | 0,22% |
| *20%* | *MSP* | 0,06% | 0,11% | 0,11% | 0,22% | 0,22% | 0,22% |
| *veliki poduzetnik* | 0,11% | 0,22% | 0,22% | 0,44% | 0,44% | 0,44% |
| *30%* | *MSP* | 0,08% | 0,17% | 0,17% | 0,33% | 0,33% | 0,33% |
| *veliki poduzetnik* | 0,17% | 0,33% | 0,33% | 0,67% | 0,67% | 0,67% |
| *40%* | *MSP* | 0,11% | 0,22% | 0,22% | 0,44% | 0,44% | 0,44% |
| *veliki poduzetnik* | 0,22% | 0,44% | 0,44% | 0,89% | 0,89% | 0,89% |

\* Za svaku pojedinu godinu Trajanja kredita koristi se premijska stopa koja je određena za tu godinu Trajanja kredita (npr. za Kredit osiguran s pokrićem od 90% i koji traje 4 godine, 1 mjesec i 2 dana te je odobren velikom poduzetniku, premijska stopa iznosi 0,50% za 1. godinu Trajanja kredita, 1,00% za 2. godinu Trajanja kredita, 1,00% za 3. godinu Trajanja kredita, 2,00% za 4. godinu Trajanja kredita i 2,00% za pripadajući broj dana u 5. godini Trajanja kredita).

Tablica 2. JEDINSTVENE (FLAT)\* godišnje premijske stope za izračun Premije prema ukupnom Trajanju kredita

|  |  |  |  |  |  |  |  |
| --- | --- | --- | --- | --- | --- | --- | --- |
| *Pokriće* | *Tip korisnika* | *1 godina* | *2 godine* | *3 godine* | *4 godine* | *5 godina* | *6 godina* |
| *50%* | *MSP* | 0,15% | 0,17% | 0,17% | 0,23% | 0,25% | 0,26% |
| *60%* | 0,15% | 0,17% | 0,17% | 0,26% | 0,30% | 0,33% |
| *70%* | 0,15% | 0,17% | 0,17% | 0,31% | 0,38% | 0,42% |
| *80%* | 0,15% | 0,26% | 0,29% | 0,50% | 0,61% | 0,68% |
| *50%* | *veliki poduzetnik* | 0,15% | 0,23% | 0,25% | 0,62% | 0,82% | 0,95% |
| *60%* | 0,15% | 0,29% | 0,33% | 0,72% | 0,92% | 1,06% |
| *70%* | 0,15% | 0,37% | 0,44% | 0,86% | 1,08% | 1,22% |
| *80%* | 0,30% | 0,63% | 0,73% | 1,19% | 1,40% | 1,55% |

\* Jedinstvena godišnja premijska stopa za svaku godinu Trajanja kredita određuje se prema ukupnom Trajanju kredita (npr. jedinstvena godišnja premijska stopa za Kredit osiguran s pokrićem od 80% i koji traje 4 godine, 1 mjesec i 2 dana te je odobren velikom poduzetniku, iznosi 1,40% 🡪 promatra se stupac „5 godina“ jer Trajanje kredita ulazi u 5. godinu).

*Primjer izračuna Premije:*

*Osiguranik je s MSP-om 1. 12. 2020. zaključio Ugovor o kreditu u iznosu Kredita od 1,5 mil. HRK, koji se otplaćuje u pet jednakih tromjesečnih rata od kojih prva dospijeva 18. 10. 2021., a zadnja 18. 10. 2022. Trajanje kredita je 1 godina, 10 mjeseci i 17 dana. Otplatni plan:*

|  |  |  |  |
| --- | --- | --- | --- |
|  | Datum | Rata | Dug po glavnici Kredita (HRK) |
| 1. godina Trajanja kredita | 1. 12. 2020. | početno stanje | 1.500.000,00 |
| 18. 10. 2021. | 1 | 1.200.000,00 |
| 1. 12. 2021. | / | 1.200.000,00 |
| 2. godina Trajanja kredita |
| 18. 1. 2022. | 2 | 900.000,00 |
| 18. 4. 2022. | 3 | 600.000,00 |
| 18. 7. 2022. | 4 | 300.000,00 |
| 18. 10. 2022. | 5 | 0,00 |

1. *za pokriće 70%: Za cijelo vrijeme Trajanja kredita na stanje glavnice Kredita prema otplatnom planu primjenjuje se fiksna godišnja premijska stopa od 0,17%, uzimajući u obzir stvarni broj dana stanja glavnice Kredita u kalendarskoj godini. Stavke izračuna:*

|  |  |  |  |  |  |  |
| --- | --- | --- | --- | --- | --- | --- |
| Datum | Stanje glavnice | Glavnica za izračun | P.s. | Broj dana | Premija | Napomena (opis) |
|  |  |  |  |  |  |  |
| 1. 12. 2020. | 1.500.000,00 | 1.500.000,00 | 0,17% | 30/366 + 291/365 | 2.242,03 | datum sklapanja Ugovora o kreditu;30/366 je broj dana Trajanja kredita u 2020. (prijestupnoj godini), a 291/365 je broj dana Trajanja kredita u 2021. do prelaska Kredita u otplatu |
| 18. 10. 2021. | 1.200.000,00 | 1.200.000,00 | 0,17% | 74/365 + 18/365 | 514,19 | datum prelaska Kredita u otplatu;74/365 je broj dana Trajanja kredita u 2021., a 18/365 je broj dana Trajanja kredita u 2022. do novog smanjenja glavnice |
| 18. 1. 2022. | 900.000,00 | 900.000,00 | 0,17% | 90/365 | 377,26 | 90/365 je broj dana Trajanja kredita u 2022. do novog smanjenja glavnice |
| 18. 4. 2022. | 600.000,00 | 600.000,00 | 0,17% | 91/365 | 254,30 | 91/365 je broj dana Trajanja kredita u 2022. do novog smanjenja glavnice |
| 18. 7. 2022. | 300.000,00 | 300.000,00 | 0,17% | 92/365 | 128,55 | 90/366 je broj dana Trajanja kredita u 2022. do otplate Kredita |
| 18. 10. 2022. | 0,00 |   |   |   |   | datum otplate Kredita |
|  |  |  |  | **Ukupno** | **3.516,33** |  |

*.*

1. *za pokriće 90%: Za 1. godinu Trajanja kredita na stanje glavnice Kredita prema otplatnom planu primjenjuje se godišnja premijska stopa od 0,25%, a za drugu godinu 0,50%, uzimajući u obzir stvarni broj dana stanja glavnice Kredita. Stavke izračuna:*

|  |  |  |  |  |  |  |
| --- | --- | --- | --- | --- | --- | --- |
| Datum | Stanje glavnice | Glavnica za izračun | P.s. | Broj dana | Premija | Napomena (opis) |
|  |  |  |  |  |  |  |
| 1. 12. 2020. | 1.500.000,00 | 1.500.000,00 | 0,25% | 30/366 + 291/365 | 3.297,10 | datum sklapanja Ugovora o kreditu i početak 1. godine Trajanja kredita;30/366 je broj dana Trajanja kredita u 2020., a 291/365 je broj dana Trajanja kredita u 2021. do prelaska Kredita u otplatu |
| 18. 10. 2021. | 1.200.000,00 | 1.200.000,00 | 0,25% | 44/365 | 361,64 | datum prelaska Kredita u otplatu;44/365 je broj dana Trajanja kredita u 2021. tijekom 1. godine Trajanja kredita |
| 1. 12. 2021. | 1.200.000,00  | 1.200.000,00 | 0,50% | 30/365 + 18/365 | 789,04 | početak 2. godine Trajanja kredita;30/366 je broj dana Trajanja kredita u 2021., a 18/365 je broj dana Trajanja kredita u 2022. do novog smanjenja glavnice |
| 18. 1. 2022. | 900.000,00 | 900.000,00 | 0,50% | 90/365 | 1.109,59 | 90/365 je broj dana Trajanja kredita u 2022. do novog smanjenja glavnice |
| 18. 4. 2022. | 600.000,00 | 600.000,00 | 0,50% | 91/365 | 747,95 | 91/365 je broj dana Trajanja kredita u 2022. do novog smanjenja glavnice |
| 18. 7. 2022. | 300.000,00 | 300.000,00 | 0,50% | 92/365 | 378,08 | 90/366 je broj dana Trajanja kredita u 2022. do otplate Kredita |
| 18. 10. 2022. | 0,00 |   |   |   |   | datum otplate Kredita |
|  |  |  |  | **Ukupno** | **6.683,40** |  |

**Naknada za obradu zahtjeva za osiguranje**

Obračunava se i naplaćuje po obrađenom Zahtjevu za osiguranje i iznosi 0,10% na iznos osigurane glavnice Kredita (bez kamate), najmanje 1.500,00 kn, a najviše 15.000,00 kn. Naknada za obradu zahtjeva za osiguranje se iskazuje i naplaćuje u kunama, te se kod preračuna koristi srednji tečaj HNB-a na dan izdavanja računa od strane Osiguratelja. Osiguratelj će ispostaviti Osiguraniku račun za Naknadu za obradu zahtjeva za osiguranje zajedno s Policom osiguranja.

**Odobrenje kredita**

Odobrenje Kredita obavlja Osiguranik prema vlastitoj procjeni kreditne sposobnosti Izvoznika i u skladu s vlastitim procedurama, pri čemu Kredit za kojeg Osiguranik želi zaključiti Ugovor o osiguranju i za koji podnosi Zahtjev za osiguranje Osiguratelju mora zadovoljavati **Kriterije prihvatljivosti za osiguranje kredita definirane ovim Programom osiguranja**.

**Izmjene Ugovora o kreditu**

Osiguranik i Izvoznik ne smiju bez suglasnosti Osiguratelja napraviti materijalnu izmjenu Ugovora o kreditu. Materijalnom izmjenom Ugovora o kreditu smatrat će se izmjene:

- ugovornih strana,

- iznosa Kredita,

- valute Kredita,

- kamatne stope,

- Trajanja kredita,

- instrumenata osiguranja kredita,

- načina otplate Kredita.

Osiguratelj zadržava pravo definirati uvjete pod kojima će izdati suglasnost na materijalne izmjene Ugovora o kreditu.

U slučaju produženja Trajanja kredita, Osiguranik je obvezan Osiguratelju platiti Premiju za produženje Trajanja kredita.

Premija za produženje Trajanja kredita izračunava se kao razlika Premije za novo Trajanje kredita i Premije za inicijalno Trajanje kredita. Premija za novo Trajanje kredita računa se na isti način kao i Premija za inicijalno Trajanje kredita (početni dan Trajanja kredita je datum zaključenja Ugovora o kreditu), pri čemu se kod izračuna uzima otplatni plan koji uključuje inicijalnu otplatu Kredita od dana zaključenja Ugovora o kreditu do dana reprograma Kredita i novu otplatu Kredita za preostalo vrijeme Trajanja kredita.

Premija za produženje Trajanja kredita ne može se subvencionirati kroz Program subvencioniranja.

U slučaju izmjene uvjeta osiguranja po zaključenom Ugovoru o osiguranja, Osiguratelj će naplatiti naknadu za obradu zahtjeva za izmjenu uvjeta osiguranja u iznosu 0,05% na iznos osigurane glavnice Kredita (bez kamate), najmanje 750,00 kn, najviše 3.000,00 kn.

**Odštetni zahtjev**

U slučaju neplaćanja po Kreditu, Osiguranik Osiguratelju podnosi odštetni zahtjev istekom 20 kalendarskih dana od Dana obračuna te uz njega prilaže dokumentaciju definiranu Općim uvjetima. Osiguratelj će se o podnesenom odštetnom zahtjevu očitovati u roku od 60 kalendarskih dana od zaprimanja potpunog odštetnog zahtjeva. U slučaju prihvaćanja Odštetnog zahtjeva, Osiguratelj će u roku od 10 kalendarskih dana Osiguraniku isplatiti Odštetu do visine ugovorene Stope pokrića (do 90%) Štete.

Odšteta se iskazuje i isplaćuje u kunama, a kod obračuna iz drugih valuta koristit će se važeći srednji tečaj Hrvatske narodne banke na dan isplate .

Prije isplate Odštete, Osiguranik je s Osigurateljem obvezan zaključiti Ugovor o regresnoj naplati kojim se, između ostalog, uređuju njihova prava i obveze u odnosu na naplatu tražbina po Kreditu nakon isplate Odštete.

**Regresna naplata**

Regresnu naplatu od Izvoznika nakon isplaćene Odštete, za vlastito i za Osigurateljevo potraživanje, vodi samostalno Osiguranik. U slučaju regresne naplate, Osiguranik je dužan Osiguratelju proslijediti 90% naplaćenog iznosa, odnosno u skladu s ugovorenom Stopom pokrića ako je ona niža od 90%.

U regresnoj naplati, priljevi iz svih instrumenata osiguranja ugovorenih po Kreditu, ako isti budu ugovoreni, dijelit će se između Osiguratelja i Osiguranika pro rata u visini ugovorene Stope pokrića osiguranjem.

Osiguratelj će Osiguraniku naknaditi 90% nastalih Troškova prisilne naplate, odnosno u skladu s ugovorenom Stopom pokrića ako je ona niža od 90%, pod uvjetom da je Osiguranik od Osiguratelja pribavio prethodnu ili naknadnu pisanu suglasnost na navedene Troškove.

U nastavku su **Kriteriji prihvatljivosti za osiguranje kredita** koji moraju biti ispunjeni za zaključenje Ugovora o osiguranju:

**KRITERIJI PRIHVATLJIVOSTI ZA OSIGURANJE KREDITA**

**1.1. U ODNOSU NA IZVOZNIKA (KORISNIKA KREDITA)**

* + 1. Sljedeći kriteriji moraju biti ispunjeni na dan odobrenja osiguranja, što Osiguratelj utvrđuje temeljem dokumentacije korištene prilikom obrade zahtjeva za osiguranje Kredita:

|  |  |
| --- | --- |
| **Izvoznik** | Korisnik kredita može biti svaki subjekt koji obavlja gospodarsku djelatnost, neovisno o veličini i bez obzira na njegov pravni oblik i koji je registriran sa sjedištem u Republici Hrvatskoj (trgovačka društva, obrtnici, i druge pravne i fizičke osobe koje samostalno obavljaju gospodarsku djelatnost) i* nije bio u teškoćama na 31. 12. 2019. (u smislu Uredbe o općem skupnom izuzeću[[4]](#footnote-4)), pri čemu je Osiguranik prije podnošenja Zahtjeva za osiguranje Kredita dužan provjeriti i utvrditi da Korisnik kredita ne ispunjava niti jedan od sljedećih uvjeta (što će navesti u okviru Zahtjeva za osiguranje Kredita):
1. za društva s ograničenom odgovornošću (društva kapitala: d.d., d.o.o. i dr.) kapital i rezerve iznose manje od 50% upisanog temeljnog kapitala, odnosno za društva s neograničenom odgovornošću, smanjeno je više od polovice ukupne imovine zbog prenesenih gubitaka,
2. nad društvom se provodi predstečajni, stečajni ili likvidacijski postupak,
3. za velike poduzetnike, ako su tijekom zadnje dvije godine kumulativno zadovoljena oba sljedeća uvjeta u obje godine:
4. omjer dugoročnih financijskih obveza i kapitala i rezervi poduzetnika veći je od 7,5,
5. omjer EBITDA i troška kamata iz financijskih obveza je manji od 1,0.

Kod poduzetnika koji su dio grupe, kriteriji se u pravilu razmatraju na razini poduzetnika, no ako međusobni odnosi društava u grupi ukazuju na međuovisnost u poslovanju (najčešće kada društva u grupi posluju na istim ili susjednim tržištima) i teškoće cijele grupe, potrebno je provjeriti kriterije i na razini grupe.Kod poduzetnika koji na 31. 12. 2019. posluju manje od tri godine u odnosu na datum na koji su osnovani (poduzetnici osnovani nakon 31. 12. 2016.), Osiguranik razmatra samo kriterij pod b).* susreo se s poteškoćama u poslovanju kao posljedicom pandemije uzrokovane COVID-19 virusom (prema FINA COVID score skali[[5]](#footnote-5) ocijenjen je unutar raspona 0 - 700 bodova; za Korisnike kredita za koje FINA ne može izračunati COVID score, Osiguranik će utvrditi da je poslovanje ugroženo COVID-om); COVID score ne smije biti stariji od 30 kalendarskih dana od datuma zaprimanja zahtjeva za kredit
* ostvario je najmanje 10% izvoznog prihoda[[6]](#footnote-6) u poslovnim prihodima financijske godine koja je prema izjavi poduzetnika relevantna za njegovo poslovanje (ne ranije od 2019.) i za koju su dostupni službeni godišnji financijski izvještaji društva (izvoznik)

iliostvario je više od 50% prihoda od noćenja u poslovnim prihodima financijske godine koja je prema izjavi poduzetnika relevantna za njegovo poslovanje (ne ranije od 2019.) i za koju su dostupni službeni godišnji financijski izvještaji društva, pri čemu je u toj godini udio ostvarenih noćenja nerezidenata Republike Hrvatske u ukupnom broju noćenja[[7]](#footnote-7) najmanje 30% (izvoznik)iliostvario je najmanje 10% prihoda s jednim ili više izvoznika iz prethodne točke, u poslovnim prihodima financijske godine koja je prema izjavi poduzetnika relevantna za njegovo poslovanje (ne ranije od 2019.) i za koju su dostupni službeni godišnji financijski izvještaji društva (dobavljač izvoznika)[[8]](#footnote-8) |
| **Djelatnost**  | Svaka djelatnost Korisnika kredita smatra se prihvatljivom. |

**1.2. U ODNOSU NA KREDIT**

1.2.1.Sljedeći kriteriji moraju biti ispunjeni na dan odobrenja osiguranja što Osiguratelj utvrđuje temeljem dokumentacije korištene prilikom obrade zahtjeva za osiguranje Kredita:

|  |  |
| --- | --- |
| **Vrsta**  | Pojedinačni, okvirni ili revolving krediti |
| **Namjena**  | * Krediti moraju biti novi krediti za likvidnost.
* Sredstva Kredita Osiguranik ne smije isplatiti te Korisnik kredita ne smije koristiti za refinanciranje postojećih kredita kod Osiguranika ili drugih financijskih institucija, odnosno za prijevremeno podmirenje obveza za postojeća zaduženja (kredite leasinge i sl.).
* Sredstva kredita Osiguranik smije isplatiti te Korisnik kredita smije koristiti za podmirenje obveza koje redovno dospijevaju tijekom razdoblja korištenja Kredita ili su redovno dospjele prije razdoblja korištenja Kredita, prema Osiguraniku i drugim financijskim institucijama u skladu s otplatnim planovima u trenutku sklapanja Ugovora o kreditu, pri čemu najviši iznos Kredita koji se može isplatiti i koristiti za podmirenje tih obveza iznosi 35% ukupnog iznosa Kredita.
* Sredstva Kredita Osiguranik smije isplatiti te Korisnik kredita smije koristiti i za povrat sredstava Korisniku kredita (refundaciju) za troškove ranije plaćene od strane Korisnika kredita, a koji su nastali najranije 1. 3. 2020. i koji su od strane Osiguranika ocijenjeni prihvatljivima u skladu s prihvatljivom namjenom Kredita u skladu s Programom osiguranja, pri čemu kod refundacije troškova plaćenih od strane Izvoznika prema financijskim institucijama, iznos refundacije za te troškove može iznositi do najviše 35% ukupnog iznosa Kredita.
* Za plaćanje obveza prema financijskim institucijama iz prethodne dvije točke (podmirenje redovnih dospijeća i refundacije) može se koristiti zajedno najviše 35% ukupnog iznosa Kredita.
* Ako se sredstva Kredita isplaćuju u korist Korisnika kredita, a Osiguranik inače po propisima, svom standardnom postupanju te po Ugovoru o kreditu, ne provjerava namjenu korištenja tih sredstava Kredita, Osiguranik se nakon isplate oslobađa odgovornosti od daljnje provjere namjene.
 |
| **Iznos**  | Iznos kredita po jednom Korisniku kredita može iznositi najviše u visini:* dvostrukih godišnjih rashoda za plaće Korisnika kredita (uključujući doprinose za socijalno osiguranje i trošak osoblja zaposlenog na lokaciji poduzetnika, ali formalno na platnoj listi podugovaratelja) u 2019. ili za zadnju dostupnu godinu. U slučaju poduzetnika osnovanih 1. 1. 2019. ili nakon tog datuma, maksimalni iznos kredita ne smije biti veći od procijenjenih godišnjih rashoda za plaće za prve dvije godine poslovanja

ili* 25% ukupnih prihoda Korisnika kredita u 2019.

ili* potrebe Korisnika kredita za likvidnošću u sljedećih 12 mjeseci za velike poduzetnike, odnosno 18 mjeseci za male i srednje poduzetnike, u skladu s procjenom Korisnika kredita ili Osiguranika, koja se utvrđuje na temelju izjave Korisnika kredita.

Glavnica kredita može se uvećati za trošak Premije*.**Korisnik kredita za isti kredit* ***ne smije primiti potporu u obliku subvencionirane kamatne stope za kredit na temelju*** ***poglavlja 3.3.******Komunikacije EK*** *(kod klupskog kredita, za dio kredita koji je odobren po komercijalnim uvjetima odnosno bez potpore u obliku subvencionirane kamatne stope na temelju poglavlja 3.3. Komunikacije EK, može se koristiti Program osiguranja).**Ako Korisnik kredita koristi više kredita koji su osigurani Programom osiguranja ili koristi više kredita osiguranih drugim jamstvenim shemama na temelju poglavlja 3.2. Komunikacije EK ili koristi potpore u obliku subvencionirane kamatne stope na temelju poglavlja 3.3. Komunikacije EK,* ***ukupan iznos svih kredita ne smije prelaziti maksimalne iznose kredita iz prethodnih točaka****.* |
| **Valuta**  | U HRK, devizni ili uz valutnu klauzulu |
| **Trajanje kredita** | Vremensko razdoblje od dana sklapanja Ugovora o kreditu do zadnjeg dana roka otplate kredita, koje uključuje razdoblje korištenja kredita i rok otplate kredita. Rok otplate kredita uključuje poček do jedne godine i otplatu kredita do pet godina, pri čemu ni u kojem slučaju Trajanje kredita ne može biti duže od šest godina.Otplata kamata može biti mjesečno, tromjesečno ili godišnje. |

Svi pojmovi koji su u ovom Programu osiguranja označeni velikim slovom, imaju značenje kao što je definirano u Općim odredbama Police osiguranja.

1. Komunikacija Komisije - Privremeni okvir mjera državne potpore u svrhu podrške gospodarstvu u aktualnoj pandemiji COVIDa-19 (eng. *COMMUNICATION FROM THE COMMISSION - Temporary Framework for State aid measures to support the economy in the current COVID-19 outbreak*; SL C 91I, 20. 3. 2020.) i izmjene privremenog okvira za mjere državne potpore u svrhu podrške gospodarstvu u aktualnoj pandemiji COVIDa-19 (SL C 112I, 4. 4. 2020; SL C 164, 13. 5 .2020; SL C 218, 2. 7. 2020; SL C 340I, 13. 10. 2020 i SL C 34, 1. 2. 2021) [↑](#footnote-ref-1)
2. utvrđuje se na temelju Izjave o potporama koju poduzetnik potpisuje pod kaznenom i materijalnom odgovornosti [↑](#footnote-ref-2)
3. Cjeloviti Kriteriji prihvatljivosti za osiguranje kredita nalaze se na stranicama 6 i 7 ovog Programa osiguranja. [↑](#footnote-ref-3)
4. Uredba Komisije (EU) br. 651/2014 od 17. 6. 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora Tekst značajan za EGP (SL L 187, 26.6.2014, str. 1-78), pročišćeni tekst od 27. 7. 2020. [↑](#footnote-ref-4)
5. U obzir se uzima ocjena FINA COVID score-a koja uključuje i dva eliminirajuća kriterija (1 - Poduzetnik je na listi neisplatitelja plaća prema zadnje dostupnim podacima; 2 - Poduzetnik je na listi neplatitelja poreza prema zadnje dostupnim podacima). [↑](#footnote-ref-5)
6. Pod pojmom “izvozni prihod” smatra se svaki prihod ostvaren s nerezidentnima Republike Hrvatske. Izvozne prihode Osiguranik utvrđuje na temelju službenih financijskih izvještaja Korisnika kredita ili, ako u financijskim izvještajima nisu iskazani izvozni prihodi, na temelju druge dokumentacije kojom Osiguranik utvrđuje ispunjenje ovog kriterija (npr. pisana izjava Korisnika kredita uz dokumente potpisane od strane ovlaštenih predstavnika odnosno zakonskih zastupnika ili punomoćnika Korisnika, kojima je istu moguće provjeriti i potvrditi, kao npr. bruto bilancu usklađenu sa službenim financijskim izvještajima, konto kartice kupaca s ostvarenim prometom u toj godini, ugovore s kupcima koji su se djelomično ili potpuno realizirali u toj godini, BON1 s podatkom o izvoznim prihodima u toj godini, interni ili eksterni izvještaji Korisnika kredita koji sadrže podatke o izvoznim prihodima i dr.). [↑](#footnote-ref-6)
7. Osiguranik utvrđuje udio ostvarenih noćenja nerezidenata Republike Hrvatske u ukupnom broju noćenja izvještajem eVisitor. [↑](#footnote-ref-7)
8. Osiguranik utvrđuje ispunjenje kriterija da je Korisnik kredita dobavljač izvoznika na temelju pisane izjave Korisnika kredita o istom, uz dokumente kojima je izjavu moguće provjeriti i potvrditi (dokumente kojima se dokazuje da je Korisnik kredita dobavljač jednom ili više društva i da su ta društva izvoznici; za primjere dokumenata vidjeti prethodne dvije fusnote). [↑](#footnote-ref-8)